ΚΑΝΟΝΙΣΜΟΣ (ΕΚ) αριθ. 1279/97 ΤΗΣ ΕΠΙΤΡΟΠΗΣ της 2ας Ιουλίου 1997 για την τροποποίηση του κανονισμού (ΕΚ) αριθ. 616/97 όσον αφορά τα ποσά της πριμοδότησης για την πρόωρη εμπορία μόσχων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2222/96 του Συμβουλίου, της 18ης Νοεμβρίου 1996, για την τροποποίηση του κανονισμού (ΕΟΚ) αριθ. 805/68 περί κοινής οργανώσεως αγοράς στον τομέα του βοείου κρέατος (1), και ιδίως το άρθρο 2, Εκτιμώντας: ότι στο άρθρο 50 παράγραφος 3 του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον κανονισμό (ΕΟΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89 (2), όπως τροποποιήθηκε τελευταία από τον κανονισμό (ΕΚ) αριθ. 854/97 (3), προβλέπονται ορισμένες αυξήσεις του βασικού ποσού της πριμοδότησης για την πρόωρη διάθεση στην αγορά των μόσχων 7 ότι οι εν λόγω αυξήσεις τροποποιήθηκαν από τον κανονισμό (ΕΚ) αριθ. 616/97 της Επιτροπής (4) 7 ότι κατά την εφαρμογή του κανονισμού αυτού φάνηκε ότι ακουσίως, οι αυξήσεις δεν εφαρμόζονταν στα ζώα τα οποία είχαν σφαγεί από τις 9 έως τις 14 Απριλίου 1997 7 ότι πρέπει να διορθωθεί η κατάσταση αυτή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Παρεμβάλλεται στο άρθρο 2 του κανονισμού (ΕΚ) αριθ. 616/97 το ακόλουθο δεύτερο εδάφιο: «Εφαρμόζεται από τις 14 Απριλίου 1997.» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1997.

[Source: multi_eurlex | Tokens: 1767]